Inimkeskse, selgetest põhimõtetest lähtuva, tervise-edendusele suunatud ja kogu ühiskonna arengut toetava sotsiaalpoliitika tulemusena on paranenud laste, eakate, puuetega inimeste ja töötute olukord. Eesti inimeste tervena elatud aastate arv on jõudsalt kasvamas. Maksupoliitika soosib tervislikke eluviise ja tervishoiuteenuste kättesaadavus on paranenud. Sotsiaalsüsteem toetab inimest kogu tema elukaare vältel. Noorte, eakate ja puuetega inimeste kaasatus tööturule on paranenud. Kõikidele peredele  on loodud võimalused tervete ja tublide laste kasvatamiseks. Eakatele tagatakse tingimused väärikaks vananemiseks - nii iseseisvaks toimetulekuks kui vajaduse korral kvaliteetse hooldeasutuse teenusena.